open-index/open-wikipedia-markdown huggingface dataset:
Gardiáns da noite

***Gardiáns da noite*** (en ; *Kimetsu no Yaiba*) é unha serie manga escrita e ilustrada por Koyoharu Gotouge. Foi serializado na revista Shueisha *Weekly Shōnen Jump* de febreiro de 2016 a maio de 2020, cos seus capítulos recollido en 23 volumes. O manga conta a historia de Tanjiro Kamado un mozo que se esforza por converterse nun cazador de demos despois de que a súa familia fose asasinada e a súa irmá pequena, Nezuko, se converta nun demo.

O manga adaptouse nun anime de 26 episodios producido por Ufotable, que se emitiu de abril a setembro de 2019, e tivo un filme secuela, *Kimetsu no Yaiba: Mugen Ressha-hen*, estreado en outubro de 2020. A segunda tempada, de 18 episodios, emitiuse de outubro de 2021 a febreiro de 2022, mentres que en febreiro de 2023 estreouse un filme recompilatorio, *Kimetsu no Yaiba: Katanakaji no Sato-hen*. A terceira tempada de 11 episodios emitiuse de abril a xuño de 2023, mentres que outra película recompilatoria, *Kimetsu no Yaiba: Hashira Geiko-hen*, estreouse en febreiro de 2024. A cuarta tempada estrearase no segundo trimestre de 2024.

A primeira temporada do anime estreouse dobrada ao galego na tvG2 o 23 de outubro de 2024.

## Lista de episodios 
### Tempada 1 
## Notas 
## Véxase tamén 
### Outros artigos 
* Lista de series de televisión con versión en galego
* Lista de títulos con versión en galego nas plataformas de streaming
Soiuz MS-09

**Soiuz MS-09** foi unha misión espacial tripulada rusa lanzada o 6 de xuño de 2018 mediante un foguete Soiuz FG desde o cosmódromo de Baikonur. Os enxeñeiros consideraron que unha vez selado o burato con epoxi, a cápsula era segura para o regreso. Despois dun atraso de máis dunha semana sobre a data prevista debida ao aborto do lanzamento da Soiuz MS-10, e tras 197 días en órbita, a Soiuz MS-09 desacoplouse do módulo Rassvet o 20 de decembro de 2018. Unhas horas máis tarde aterrou a 147 km ao sueste da cidade de Dzhezkazgan (Kazakhstán).

## Notas 
## Véxase tamén 
### Outros artigos 
*Soiuz FG
*Estación Espacial Internacional
Raúl Alcaina

**Raúl Toni Alcaina Fenollosa**, nado en Museros (provincia de Valencia) o 19 de xullo de 2000, é un futbolista español que xoga como dianteiro no Penafiel, da Segunda Liga de Portugal.

## Traxectoria 
Comezou a xogar ao fútbol na súa vila natal, Museros, pasando logo polo Massamagrell e o Alboraya, antes de ingresar na canteira do Torre Levante. Con só 16 anos debutou co primeiro equipo na Terceira División. En 2018 fichou polo xuvenil do Levante UD e alternou partidos deste equipo co do filial, o Atlético Levante, que militaba na Segunda División B. 

Para a tempada 2019/20 saíu cedido ao Castellón, tamén de Segunda B. Disputou un total de 20 partidos ás ordes de Óscar Cano, proclamándose campión da categoría e ascendendo á Segunda División nunha campaña marcada pola irrupción da pandemia de COVID-19.

A continuación regresou ao Atlético Levante, co que xogou durante os seguintes dous anos, sumando 51 partidos e 11 goles. En xullo de 2022 fichou polo Alcoyano, da Primeira División RFEF. Na súa primeira campaña en Alcoi foi titular indiscutible e a principal referencia no ataque do equipo, rematando como máximo goleador con 9 dianas. comezou a tempada 2023/24 nas filas do club valenciano, pero no mercado invernal foi traspasado ao Deportivo da Coruña, da mesma categoría.

Debutou co Deportivo nun partido ante a SD Logroñés nas Gaunas, que acabou en goleada galega por 0-5. Saltou ao terreo de xogo na segunda metade como substituto de Barbero e no seu terceiro toque ao balón marcou o quinto e definitivo gol. Anotou tamén no seu segundo partido, ante o Tarazona, e na derradeira xornada fronte ao Real Unión, sumando así tres goles a pesar de dispoñer só de dúas titularidades e dun total de 327 minutos de xogo. Pechou a campaña co ascenso á Segunda División e o título de campión absoluto da Primeira Federación.

Para a tempada 2024/25 saíu cedido ao Real Murcia, tamén da Primeira Federación. No conxunto murciano sumou 29 partidos, 14 deles como titular, e marcou tres goles, contribuíndo a que o equipo se clasificase para a promoción de ascenso, na que caeu ante o Nàstic de Tarragona.

No verán de 2025, o presidente e propietario do Deportivo, Juan Carlos Escotet, adquiriu tamén o Penafiel, da Segunda Liga de Portugal, e Alcaina converteuse no segundo traspaso entre ambos clubs, só unhas horas despois de que fose traspasado tamén Iano Simão. Ambos xogadores asinaron co club portugués por dous anos.

## Palmarés 
;Deportivo da Coruña
* **Primeira Federación (1):** 2023/24.

## Estatísticas 
## Notas 
## Véxase tamén 
### Ligazóns externas 
* Datos do xogador en LaPreferente.com .
Kimetsu no Yaiba: Mugen Ressha-hen

***Kimetsu no Yaiba: Mugen Ressha-hen*** (en ) é un filme xaponés de 2020 dirixido por Haruo Sotozaki e escrito por Ufotable. Baséase na trama do "tren Mugen" da serie manga *Gardiáns da noite* creada por Koyoharu Gotouge. O filme é unha secuela directa da primeira tempada da serie anime.

## Personaxes 
## Notas
Soiuz MS-10

**Soiuz MS-10** foi unha misión espacial tripulada rusa lanzada o 11 de outubro de 2018 mediante un foguete Soiuz FG desde o cosmódromo de Baikonur. Durante o voo o foguete sufriu un problema, activando o sistema de escape da cápsula tripulada.

## Características 
A Soiuz MS-10, unha Soiuz  modelo MS cos cosmonautas Aleksei Ovchinin e Nick Hague a bordo, engalou ás 9:40 GMT. Uns dous minutos despois da engalaxe, no momento no que os catro aceleradores do foguete Soiuz FG se separaron, as cámaras de seguimento mostraron restos anormais arredor do lanzador. Ao mesmo tempo o control de terra recibiu unha mensaxe da telemetría sobre un fallo dun dos aceleradores e os cosmonautas informaron de que se sentían ingrávidos nunha fase do lanzamento na que deberían sentir aceleración. Aos 123 segundos do lanzamento  e a 50 km de altura o sistema de escape activouse, coa torre de escape levando consigo a cápsula cos cosmonautas e alonxándoa do lanzador. Aos 160 segundos a cápsula tripulada separouse da torre de escape, iniciando unha caída libre. Para ese momento a tripulación activara xa o modo de descenso balístico da cápsula, que tocou terra a 32 km de Dzhezkazgan (Kazakhstán), 19 minutos e 41 segundos despois do lanzamento. Os equipos de rescate chegaron ao pouco, comprobando que os dous cosmonautas estaban san e salvos e en boa condición médica.

A análise da telemetría e os datos dispoñibles indicaron que un dos catro aceleradores (o acelerador D) separouse de forma anómala debido á deformación dun dos sensores durante a montaxe do foguete, causando o fallo da apertura do cobertor dun propulsor deseñado para separar o acelerador do foguete central. Como consecuencia, o acelerador impactou co foguete central, danandoo e causando que o software de a bordo activara a secuencia de escape.

O accidente obligou a atrasar o regreso da Soiuz MS-09 e obligou a aprazar varios paseos espaciais. Causou tamén o atraso de varios lanzamentos de satélites. A actividade na estación retomouse co lanzamento exitoso da Soiuz MS-11 o 3 de decembro de 2018.

## Notas 
## Véxase tamén 
### Outros artigos 
*Soiuz FG
*Estación Espacial Internacional
Transmisión (homónimos)

O termo **transmisión** pode referirse, nesta enciclopedia a:

* Transmisión: Fenómeno físico polo cal a enerxía ou radiación de diversos tipos, como a calor ou a luz, é transferida dun punto a outro, podendo ocorrer en paralelo con procesos de absorción, reflexión e dispersión. Por exemplo:
** A transmisión de calor, en termodinámica, refírese á transferencia de enerxía térmica entre corpos de diferente temperatura, e pode implicar absorción no corpo receptor. 
** A transmisión de enerxía eléctrica
** Transmisión mecánica, o mecanismo encargado de transmitir potencia entre os elementos dunha máquina.
*** Transmisión (vehículos), sistema mecánico que une o motor e as rodas dun vehículo.
* Transmisión de sinais: O proceso físico e tecnolóxico de enviar e recibir datos a través de diversos medios (cables, ondas electromagnéticas, fibra óptica...). Transmisión de información ou transmisión de mensaxes, inclúe a codificación, envío, propagación e recepción de sinais para comunicacións dixitais e analóxicas (véxase información e mensaxe). 
** Comunicación, en lingüística e outras ciencias sociais.
*** transmisión oral: termo que vincula os conceptos de *transmisión* e *oral*, en particular:
**** a transmisión oral de doenzas.
**** a transmisión oral de coñecementos por tradición oral.
*** Transmisión escrita ou escritura.
*** Teletransmisión
*** Transmisión de radio, transmisión radiofónica ou radiotransmisión (ver transmisor de radio).
*** Transmisión de datos, en electrónica e telecomunicacións.
**** Sistema de transmisión, en telecomunicacións.
** Transmisión de coñecementos ou ensino - aprendizaxe (ver tamén cultura e educación).
** Transmisión de sinais ou transdución de sinais, a activación dun receptor na superficie dunha célula por unha molécula de sinalización.
* Transmisión de doenzas, en patoloxía. Contaxio.
* Transmisión de dereitos, cesión ou cesión legal de dereitos entre persoas.

## Véxase tamén 
**Retransmisión** pode referirse a:

* Un sinónimo de *transmisión* (en calquera dos seus sentidos).
* A duplicación do acto de *transmisión* (en calquera dos seus sentidos).
* A actividade das emisoras de radio e televisión.

### Outros artigos 
* Emisión
* Emisor
* Transmisor
* Recepción
* Receptor
* Medio
* Medio de transmisión
* Medio de comunicación
* Redifusión
Nalan Xingde

ou **Nara Singde** (manchú: ᠩᠠᡵᠠ ᡧᡳᠩᡩᡝ), nome de cortesía **Rongruo** (容若), nado o 19 de xaneiro do 1655 e finado o 1 de xullo do 1685, foi un poeta chinés da dinastía Qing que destacou no xénero *ci*. 

## Traxectoria 
Nalan Xingde naceu en Beijing no 1655, nunha poderosa familia manchú pertencente á Bandeira Amarela Plana das Oito Bandeiras de Qing, e vencellada á realeza. Con todo, no canto de nomealo oficial ou burócrata, como era habitual, o emperador concedeulle un posto militar na Garda Imperial.

## Personalidade 
Nalan Xingde posuía un gran talento para a literatura, que se viu limitado pola súa posición política. Esta situación cansou ao poeta, que buscaba decotío a liberdade persoal. O pasamento da súa esposa sumíuno no pesimismo e a dor, o que aumentou os seus desexos de retirarse á natureza.

## Obra 
Nalan Xingde é recoñecido, sobre todo, polas súas pezas no xénero *ci*. Os seus poemas e textos en prosa foron reunidos na colección *Tongzhitang ji* 通志堂集, e están marcados por un ton melancólico e triste.

Quixo compilar unha escolma de *ci* da dinastía Song, pero o proxecto nunca chegou a materializarse pola súa pronta morte.

## Notas 
## Véxase tamén 
### Outros artigos 
* Literatura da dinastía Qing

### Ligazóns externas 
* Nalan Xingde (La literatura china traducida en España)
Pátria Galega (Buenos Aires)

***Pátria Galega*** foi unha revista da emigración galega que se editou en Buenos Aires entre 1982 e 1984.

## Historia e características 
Fundada por Manuel Pedreira Rumbo, apareceu en 1982. De orientación galeguista, informou sobre Galicia e a súa realidade cultural, política e social. Entre os seus colaboradores figuraron José Benito Abraira, Bernaldo Souto, Francisco Freire de Busto, Hugo Rodino Lalín, Joám Couto, M. Antonia Luna Rodríguez, Valentín Paz-Andrade e Xerardo Álvarez Gallego. O último número coñecido é o 6, publicado en 1984.

## Véxase tamén 
### Bibliografía 
* 
* 
* 
### Outros artigos 
* Publicacións impresas da diáspora galega
### Ligazóns externas 
* Ficha no Arquivo da Emigración
Peiwen yunfu

O ***Peiwen yunfu*** (chinés tradicional: 佩文韻府; chinés simplificado: 佩文韵府; *pinyin*: *Pèiwén yùnfǔ*; Wade-Giles: P'ei4-wen2 yün4-fu3) é un dicionario de rimas chinés publicado en 1711. Contén alusións literarias e fórmulas poéticas, que se poden consultar por ton e por rima. O dicionario servía para axudar na composición de poesía.

## Historia 
[alt=Retrato do emperador Kangxi (1654-1722), quen ordenou a compilación do Peiwen yunfu (1711)|miniatura|Retrato do [emperador Kangxi (1654-1722), quen ordenou a compilación do *Peiwen yunfu* (1711)]]
Do mesmo xeito ca o *Kangxi zidian* 康熙字典 ("Dicionario Kangxi", 1716), o *Peiwen yunfu* foi compilado baixo o mecenado do emperador Kangxi, cuxa biblioteca recibía o nome de *Peiwen* (lit. "escrita estimada ou admirada"). 

No 1716, o emperador ordenou a creación dun suplemento, o *Yunfu shiyi* 韻府拾遺, que se completou no 1720. Aínda na actualidade, pode empregarse para consultar nomes ou oracións en chinés clásico. Porén, non ofrece referencias precisas dos textos que cita, e contén erros de compilación.

## Notas 
## Véxase tamén 
### Ligazóns externas 
* *Peiwen yunfu* 佩文韻府 (Internet Archive)
* *Kangxi zidian* 康熙字典 (Chinese Text Project)
Manu Garrido

**Manuel Garrido Álvarez**, coñecido como **Manu Garrido**, nado en Madrid o 6 de outubro de 2000, é un futbolista español que xoga como dianteiro no Celta Fortuna, da Primeira División RFEF.

## Traxectoria 
Formouse como futbolista na canteira do Leganés, na que ingresou aos 12 anos. Foi subindo polas diferentes categorías inferiores do club e aos 16 anos debutou co filial na Terceira División, nun encontro ante o  Alcorcón B.

O 27 de xuño de 2020 debutou co primeiro equipo na Primeira División, substituíndo a Roque Mesa nunha derrota por 1-2 ante Osasuna. En setembro renovou o seu contrato co club e acto seguido foi cedido ao Hércules, da Segunda División B. No club alacantino disputou un total de 20 encontros, marcando catro goles.

Para a tempada 2021/22 saíu cedido ao UCAM Murcia, da Primeira División RFEF. Ao seu regreso pasou ao primeiro equipo do Leganés, pero ante aos escasos minutos dos que dispuxo, en xaneiro foi cedido de novo, desta vez ao Celta de Vigo B.

En xullo de 2023 asinou un contrato indefinido de tres anos co filial do Celta.

## Notas
Avannaata

**Avannaata** (en groenlandés: *Avannaata Kommunia*) é un concello situado na costa noroeste de Groenlandia, operativo dende o 1 de xaneiro de 2018 trala partición do antigo concello de Qaasuitsup. A súa capital atópase na vila de Ilulissat. En 2021 tiña 10&nbsp;820 habitantes.

## Xeografía 
Avannaata limita polo sur co concello de Qeqertalik. No sueste, limita co de Sermersooq, pero esta fronteira vai de norte a sur polo centro da capa de xeo de Groenlandia e, como tal, está libre de tráfico. No leste e nordés limita co Parque Nacional do Nordeste de Groenlandia.

No extremo sur da costa municipal atópanse as augas da baía de Disko, aínda que algunhas comunidades da baía de Disko pertencen ao municipio de Qeqertalik. Esta baía é unha entrada da meirande baía de Baffin, que cara ao norte bordea a illa de Groenlandia e forma a baía de Melville. A costa do nordeste da baía de Baffin está salpicada de illas do arquipélago de Upernavik, que está enteiramente contido dentro do municipio. No extremo noroeste, preto de Qaanaaq e Siorapaluk, as costas municipais esténdense ata o estreito de Nares, que separa Groenlandia da illa Ellesmere (que pertence ao Canadá).

## Vilas e asentamentos 
### Área de Ilulissat
* Ilulissat 
* Ilimanaq 
* Oqaatsut 
* Qeqertaq 
* Saqqaq 

### Área de Qaanaaq 
* Qaanaaq 
* Qeqertat
* Savissivik
* Siorapaluk

### Área de Uummannaq 
* Uummannaq 
* Ikerasak
* Illorsuit
* Niaqornat
* Nuugaatsiaq
* Qaarsut
* Saattut
* Ukkusissat

### Área de Upernavik 
* Upernavik
* Aappilattoq
* Innaarsuit
* Kangersuatsiaq
* Kullorsuaq
* Naajaat
* Nutaarmiut
* Nuussuaq 
* Tasiusaq
* Tussaaq
* Upernavik Kujalleq

## Notas 
## Véxase tamén
Qeqertalik

**Qeqertalik** (en groenlandés: *Kommune Qeqertalik*) é un concello situado na costa oeste de Groenlandia, operativo dende o 1 de xaneiro de 2018 trala partición do antigo concello de Qaasuitsup. A súa capital atópase na vila de Aasiaat. En 2021 tiña 6&nbsp;176 habitantes.

## Xeografía 
Qeqertalik limita polo sur co concello de Qeqqata e polo nordeste con Avannaata. Tamén limita ao leste co municipio de Sermersooq, pero esta fronteira vai de norte a sur  polo centro da capa de xeo de Groenlandia e, como tal, está libre de tráfico. .

As comunidades de Qeqertalik rodean a baía de Disko, unha enseada da meirande baía de Baffin, mentres que as costas nordeste e a península de Nuussuaq pertencen ao concello veciño de Avannaata.

## Vilas e asentamentos 
### Área de Aasiaat 
* Aasiaat 
* Akunnaaq
* Kitsissuarsuit 

### Área de Kangaatsiaq 
* Kangaatsiaq
* Attu
* Iginniarfik
* Ikerasaarsuk
* Niaqornaarsuk

### Área de Qasigiannguit 
* Qasigiannguit 
* Ikamiut

### Área de Qeqertarsuaq 
* Qeqertarsuaq
* Kangerluk

## Notas 
## Véxase tamén
Javier Díaz Pérez

**Javier Díaz Pérez**, coñecido como **Javi Díaz**, nado no Rosal o 26 de maio de 1975, é un xogador galego de balonmán, que xoga de porteiro no Atlético Novás, da División de Honra Prata. Con máis de 30 anos de carreira, é o segundo xogador con máis partidos na historia da Liga ASOBAL, na que militou durante 23 campañas, sumando 650 encontros.

## Traxectoria 
Debutou profesionalmente en 1992, nas filas do desaparecido Octavio vigués. Posteriormente pasou polas filas do Chapela, o Teucro, o Teka Cantabria, o OAR A Coruña, o Octavio de novo, o Villa de Aranda, o Atlético Valladolid e o Cangas. No verán de 2023 despediuse da Liga ASOBAL como o segundo xogador con máis partidos na historia da competición (650), superado só por José Javier Hombrados. Regresou entón ao seu Rosal natal, onde con 48 anos, fichou polo Atlético Novás, da División de Honra Prata.

## Clubs 
* SD Octavio (1992-1995)
* BM Chapela (1995-1997)
* SD Teucro (1997-2005)
* Teka Cantabria (2005-2006)
* OAR A Coruña (2006-2007)
* SD Octavio (2007-2011)
* BM Villa de Aranda (2011-2015)
* Atlético Valladolid (2015-2018)
* CB Cangas (2018-2023)
* Atlético Novás (2023-Act.)

## Notas 
## Véxase tamén 
### Ligazóns externas 
* Datos do xogador no sitio web da Liga ASOBAL .
Ilulissat

**Ilulissat**, antigamente **Jakobshavn** ou **Jacobshaven**, é unha vila do concello de Avannaata, no oeste de Groenlandia. Cunha poboación de 4&nbsp;737 habitantes en 2022, é a vila máis poboada e a capital municipal de Avannaata, así como a terceira cidade por número de habitantes de Groenlandia despois de Nuuk e Sisimiut.

En tradución directa, Ilulissat é a palabra groenlandesa para "icebergs". O fiorde de xeo de Ilulissat é Patrimonio da Humanidade pola UNESCO, e fixo de Ilulissat o destino turístico máis popular de Groenlandia. O turismo é agora a principal actividade económica da vila.

## Demografía 
A poboación aumentou máis dun 8% con respecto aos niveis de 1990, pero mantívose estable dende 2003.

## Notas 
## Véxase tamén
Fuglafjørður

**Fuglafjørður** (en ) é unha vila da illa de Eysturoy, na costa leste das illas Feroe. O seu nome significa "fiorde de paxaros". En marzo de 2023 tiña 1&nbsp;625 habitantes.

## Economía 
A vila atópase ao bordo dunha baía e esténdese nos outeiros escarpados circundantes. O centro da cidade está situado preto do porto e acolle a maioría das tendas e servizos. O porto de Fuglafjørður ten moita actividade, xa que a economía da cidade céntrase no procesamento de peixe e fariña de peixe. Hai industria pesqueira e tamén depósitos de petróleo.

Nos últimos anos, Fuglafjørður tamén se fixo famosa polo seu recentemente establecido centro cultural no centro da cidade, que se converteu nunha das principais atraccións culturais de Eysturoy.

## Notas 
## Véxase tamén
Luis Quintero

**Luis Eduardo Quintero Hernández**, nado en Alacant, o 12 de outubro de 2004, é un futbolista hispano-colombiano que xoga como extremo dereito no Amorebieta, cedido polo Vilarreal. É internacional coas categorías inferiores da selección de Colombia.

## Traxectoria 
Naceu en Alacant, sendo fillo de inmigrantes colombianos naturais de Palmira, no departamento de Valle del Cauca. Formouse como futbolista nas categorías inferiores do Elche e do Kelme, antes de ingresar en 2017 na canteira do Vilarreal. Nas tempadas 2020/21 e 2021/22 xogou na División de Honra co equipo xuvenil do CD Roda, equipo que mantén un convenio de colaboración co Vilarreal. De regreso no equipo amarelo, na tempada 2022/23 debutou co equipo C na Terceira División RFEF, nun partido ante o Rayo Ibense.

Na primeira metade da campaña 2023/24 xogou cedido no Amorebieta, da Segunda División, categoría na que debutou o 11 de agosto, nun empate 1-1 na casa ante o  Levante. Disputou un total de 20 partidos co club vasco, saíndo en case todos dende o banco de suplentes.

O 31 de xaneiro de 2024 anunciouse a súa marcha do Amorebieta e a súa chegada ao Deportivo da Coruña, cedido cunha opción de compra. A súa vinculación co Deportivo e coa Coruña viña xa dende a súa infancia, pois pasaba os veráns na cidade galega, onde vivía parte da súa familia materna e onde se afeccionou ao Deportivo. Apenas contou coa confianza do adestrador do Imanol Idiakez, que só o aliñou durante 39 minutos repartidos en cinco encontros.

Para a tempada 2024/25 volveu saír cedido ao Amorebieta.

### Selección nacional 
Elixible para xogar tanto con España como con Colombia, escolleu a nacionalidade de seus pais, sendo convocado por primeira vez polas categorías inferiores da selección colombiania a principios de 2020, para un torneo sub-16 en Portugal, onde participou en partidos contra Alemaña, os Países Baixos e Portugal.

## Vida persoal 
É curmán do tamén futbolista Juan Sebastián Quintero.

## Palmarés 
;Deportivo da Coruña
* **Primeira Federación (1):** 2023/24.

## Estatísticas 
## Notas 
## Véxase tamén 
### Ligazóns externas 
* Datos do xogador en LaPreferente.com .
Fundición Malingre

**Fundición Malingre** foi unha empresa radicada en Ourense que estivo operativa desde a década de 1860 até 1979. De grande importancia no desenvolvemento urbanístico da cidade, destaca por ser a primeira fundición estabelecida na mesma.
## Historia 
Manuel Malingre Parmantier, fundador da empresa, naceu en Souvret, no municipio de Courcelles, na provincia de Hainaut (Bélxica) o 21 de outubro de 1834. Foi fillo de Casimiro Malingre e Carolina Enriqueta Parmantier, pais de polo menos outros tres fillos: Narciso, Rosa e Enriqueta. Chegou a España, ao parecer, en 1852, mais non se conservan de datos sobre os seus primeiros anos de vida. Unicamente se coñece que para 1858 xa se atopaba con certeza en España, pois o 14 de agosto dese ano tivo lugar o nacemento e bautismo do seu primoxénito, froito do seu matrimonio coa asturiana Inés Ludeña Álvarez-Laviada, na parroquia de San Pedro en Xixón.

En 1872 inaugurou unha empresa de fundición no parque de San Lázaro tras a morte de Manuel Malingre en 1916 os irmáns dividiron a fundición en dúas marcas comerciais: La Concepción, dirixida por Antonio, e Manuel Malingre Fundiciones, a cargo de Manuel.
[dereita|miniatura|Estatua da [Virxe María nun panteón no cemiterio de San Francisco de Ourense]]
A fundición Malingre destacou ademais por ser a primeira industria en Ourense dedicada á elaboración de cociñas de ferro, A empresa abarcou igualmente un amplo abano de produtos, como maquinaria para muíños, adegas e serradoiros, o que supuxo unha considerábel contribución á mecanización do campo. Así mesmo, a empresa elaborou a maioría das reixas dos panteóns do cemiterio, onde tamén se atopa a tumba de Manuel Malingre Parmantier. Nela figuran un Cristo crucificado, unha placa e un enreixado da fundición.

## Galería de imaxes

Tapa de rexistro Ourense 1933.jpg|Tapa de rexistro do concello de Ourense de 1933
Tapa de rexistro de sumidoiro na Gudiña.jpg|Tapa de rexistro de sumidoiro na Gudiña
Tapa de rexistro de Fenosa en Verín.jpg|Tapa de rexistro de Fenosa en Verín

## Notas 
## Véxase tamén
### Bibliografía
*Malingre Rodríguez, Ana María (2021): *La Fundición Malingre: historia y aportaciones al patrimonio artístico y etnográfico ourensano*. Vigo: Universidade de Vigo, tese de doutoramento.
Uummannaq

**Uummannaq** é unha vila do concello de Avannaata, no oeste de Groenlandia. Cunha poboación de 1&nbsp;407 habitantes en 2020, é a oitava vila máis poboada de Groenlandia. 

## Historia 
Fundada en 1763 como **Omenak**, a vila é un importante centro de caza e pesca, cunha fábrica de conservas e unha canteira de mármore. En 1932, a Universal Greenland-Filmexpedition co director Arnold Fanck estrearon o filme *S.O.S. Eisberg* preto de Uummannaq.

## Xeografía 
thumb|esquerda|220px|Uummannaq (á esquerda) ao pé da montaña homónima.
A vila atópase na illa de Uummannaq, que está no parte meridional do fiorde de Uummannaq, a 590 quilómetros ao norte do círculo polar ártico. 

### Montaña Uummannaq 
A illa tamén acolle a montaña Uummannaq, que se ergue bruscamente até acadar os 1170 metros de altura. Para escalala requírense boas habilidades técnicas.

## Clima 
Uummannaq ten un clima de tundra con veráns fríos e curtos e invernos longos e moi fríos.

## Demografía 
Uummannaq é a segunda vila do concello de Avannaata en termos de poboación. En 2020 tiña 1&nbsp;407 habitantes, o que supón unha diminución de máis do 12% dende o ano 2000.

## Notas 
## Véxase tamén
Soiuz MS-11

**Soiuz MS-11** foi unha misión espacial tripulada rusa lanzada o 3 de decembro de 2018 mediante un foguete Soiuz FG desde o cosmódromo de Baikonur.

## Características 
Soiuz MS-11, unha Soiuz  modelo MS cos cosmonautas Oleg Kononenko, Anne McClain e David Saint-Jacques a bordo, foi unha misión lanzada para acoplarse coa Estación Espacial Internacional. Orixinalmente planificada para ser lanzada o 20 de decembro, o accidente da Soiuz MS-10 obrigou a adiantar a engalaxe da MS-11. Con esta misión retomáronse as operacións normais na ISS. A Soiuz chegou á estación seguindo unha traxectoria rápida de seis horas, acoplándose ao módulo Poisk e coa tripulación uníndose aos membros da Expedición 57, Sergei Prokopiev, Alexander Gerst e Serena Auñón-Chancellor. Despois da marcha da Soiuz MS-09 comezou oficialmente a Expedición 58 cos membros da Soiuz MS-11. Tras 204 días en órbita, a Soiuz MS-11 desacoplouse do módulo Poisk o 25 de xuño de 2019. A unha distancia adecuada da estación, a Soiuz acendeu o seu motor para frear o suficiente como para poñerse nunha traxectoria de reentrada, pero pouco despois de completarse o acendido saltou unha alarma indicando un problema co circuíto principal de propulsión. Os cosmonautas conmutaron ao circuíto secundario, que funcionou sen problemas ata a reentrada. A Soiuz 11 aterrou a 148 km ao sueste da cidade de Dzhezkazgan (Kazakhstán).

## Notas 
## Véxase tamén 
### Outros artigos 
*Soiuz FG
*Estación Espacial Internacional
Soiuz MS-12

**Soiuz MS-12** foi unha misión espacial tripulada rusa lanzada o 14 de marzo de 2019 mediante un foguete Soiuz FG desde o cosmódromo de Baikonur.

## Características 
Soiuz MS-12, unha Soiuz  modelo MS cos cosmonautas Aleksei Ovchinin, Christina Hammock Koch e Nick Hague a bordo, foi unha misión lanzada para acoplarse coa Estación Espacial Internacional. Ovchinin e Hague eran os tripulantes orixinais da Soiuz MS-10, que sufriu un problema que lle impediu chegar a órbita, sendo reasignados á MS-12 e cambiando os plans de subir a un turista espacial neste voo. A Soiuz chegou á estación seguindo unha traxectoria rápida de seis horas, acoplándose ao módulo Rassvet e coa tripulación uníndose aos membros da Expedición 58, Oleg Kononenko, Anne McClain e David Saint-Jacques. Despois da marcha da Soiuz MS-11 comezou oficialmente a Expedición 59 cos membros da Soiuz MS-12. Tras 203 días en órbita, a Soiuz MS-12 desacoplouse do módulo Rassvet o 3 de outubro de 2019 con Ovchinin, Hague e o turista espacial Hazzaa Ali Almansoori, con Koch quedando na estación. A Soiuz 12 aterrou a 147 km ao sueste da cidade de Dzhezkazgan (Kazakhstán).

## Notas 
## Véxase tamén 
### Outros artigos 
*Soiuz FG
*Estación Espacial Internacional
Sisimiut

**Sisimiut**, antigamente **Holsteinsborg**, é unha cidade do concello de Qeqqata, no centro-oeste de Groenlandia. Cunha poboación de 5&nbsp;582 habitantes en 2020, é a vila máis poboada e a capital municipal de Qeqqata, así como a segunda cidade por número de habitantes de Groenlandia despois de Nuuk.

Sisimiut é o segundo maior centro de negocios nacional despois de Nuuk, sendo a pesca a principal industria. Desde o punto de vista arquitectónico, Sisimiut é unha mestura de vivendas unifamiliares tradicionais e vivendas comunitarias, con bloques de apartamentos levantados na década de 1960 durante un período de expansión da cidade. Sisimiut aínda está en expansión, coa zona ao norte do porto, á beira da pequena baía de Kangerluarsunnguaq reservada para vivendas modernas de estilo suburbio que se construíron na década de 2010. Varias escolas profesionais e xerais teñen a súa sede en Sisimiut, que proporcionan educación aos habitantes da cidade e aos dos asentamentos máis pequenos da rexión. O novo Centro Cultural Taseralik é o segundo centro cultural que se establece en Groenlandia, despois de Katuaq en Nuuk.

## Demografía 
Sisimiut é unha das cidades de máis rápido crecemento en Groenlandia, con emigrantes dos asentamentos máis pequenos que reforzan a tendencia. Ademais de Kangerlussuaq, é o único asentamento do municipio de Qeqqata que presenta padróns de crecemento estables nas últimas dúas décadas.

## Transporte 
A cidade ten a súa propia liña de autobuses e o porto libre de xeo durante todo o ano máis ao norte do país, sendo unha base de transporte marítimo para o oeste e o noroeste de Groenlandia. Os buques de abastecemento diríxense desde o porto comercial cara a asentamentos máis pequenos nas rexións máis remotas do fiorde de Uummannaq, o arquipélago de Upernavik e ata Qaanaaq, no norte de Groenlandia. O aeroporto de Sisimiut, no que opera Air Greenland, ofrece conexións con outras cidades da costa occidental de Groenlandia e, a través do aeroporto de Kangerlussuaq, con Europa.

## Galería de imaxes 

Ficheiro:Sisimiut Port in summer 2010 (9).JPG|Porto de Sisimiut.
Ficheiro:Sisimiut-prefab-blue.jpg|Casa unifamiliar típica.
Ficheiro:Sisimiut-communal-blocks.jpg|Bloque de apartamentos de Sisimiut.
Ficheiro:Sisimiut-airport-from-palasip-qaqqaa.jpg|Aeroporto de Sisimiut.

## Notas 
## Véxase tamén
Zhang Yushu

**Zhang Yushu** (chinés tradicional: 張玉書‎; chinés simplificado: 张玉书; *pinyin*: Zhāng Yùshū; Wade-Giles: Chang1 Yü4-shu1), nado o 22 de xullo do 1642 e finado o 2 de xullo do 1711, foi un político e erudito chinés da dinastía Qing. Foi un dos editores principais do *Kangxi zidian* e do *Peiwen yunfu*, xunto con Chen Tingjing.

## Traxectoria 
### Primeiros anos 
Nado en Dantu (provincia de Jiangsu), Zhang Yushu aprobou os exames imperiais no 1661, obtendo o grao de *jinshi* 進士. Foi destinado á Academia Hanlin, e ascendido ao rango de compilador tres anos despois. Mantivo o posto durante doce anos, até que o nomearon titor da Academia Imperial. Alí, foi director xeral da Xunta de Historia dende o 1679, e tivo o encargo de axudar a editar a *Mingshi* 明史 (*Historia dos Ming*, 1739), xunto con Ye Fang'ai e Xu Yuanwen.

### Carreira política 
A continuación, foi ascendido a expositor da academia Hanlin e, no 1681, a reitor da Gran Secretaría. No 1684, foi nomeado vicepresidente do Ministerio de Ritos, pero mantendo tamén o seu posto na academia Hanlin. No mesmo ano, faleceu o seu pai, polo que Zhang Yushu se retirou da vida pública para respectar o período de loito. No 1687, regresou ao servizo público como Ministro de Xustiza. No 1690, foi nomeado Gran Secretario do Salón Wenhua e Ministrio de Finanzas. Zhang tivo que retirarsd no 1698 a causa do loito polo pasamento da súa nai, mais volveu ao traballo no 1700. Uniuse á cuarta campaña do emperador cara ao sur no 1703, e trasladouse con el a Rehe no 1708, redactando unha lista dos dominios do gobernante na rexión.

### Últimos anos 
Os seus últimos anos invertiunos na edición do *Peiwen yunfu* e do *Kangxi zidian*. Faleceu no 1711, mentres acompañaba ao emperador a Jehol. Zhang recibiu o nome honorífico póstumo de Wenzhen 文貞, que foi incluído no Templo de Homes de Estado Eminentes durante o reinado de Yongzheng.

## Notas 
## Véxase tamén 
### Ligazóns externas 
* *Peiwen yunfu* 佩文韻府 (Internet Archive)
* *Kangxi zidian* 康熙字典 (Chinese Text Project)
Vestidas de azul (serie de televisión)

***Vestidas de azul*** é unha serie de televisión española producida por Atresmedia. Estreouse o 17 de decembro de 2023 e serve como secuela da serie *Veneno*. A serie está inspirada no libro homónimo da autora Valeria Vegas.

## Sinopse 
A serie segue a vida de Valeria Vegas trala morte de Cristina Ortiz "La Veneno". Valeria disporase a buscar as protagonistas dun antigo documental, titulado *Vestida de azul*, que narraba a vida de 6 mulleres trans dos anos posteriores ao franquismo, buscando recuperar a historia dunhas referentes que ficaron no esquecemento.

## Elenco 
* Lola Rodríguez como Valeria Vegas (Episodio 1 - Episodio 4; Episodio 6 - Episodio 7)
* Paca La Piraña como ela mesma (Episodio 1 - Episodio 4; Episodio 6 - Episodio 7)
* Rossa Ceballos como Loren Arana 
* Bimba Farelo como Loren Arana (de moza) (Episodio 1)
* Alex Saint como Sacha (Episodio 1 - Episodio 4; Episodio 6 - Episodio 7)
* Juani Ruiz como ela mesma (Episodio 1 - Episodio 4; Episodio 6 - Episodio 7)
* Penélope Guerrero como Nacha Sánchez "La Poderosa" 
* Keyla Òdena como Renée Amor 
* Chloe Santiago como Tamara Muñoz 
* Alma Gormedino como Josette Sánchez 
* Geena Román como Eva Pérez de los Cobos "La Gata" 
* Susana Abaitua como Teresa Montanuy (de moza) (Episodio 2 - Episodio 6)
* Luis Callejo como Antonio Giménez-Rico (Episodio 2 - Episodio 7)

## Notas 
## Véxase tamén 
### Outros artigos 
* *Veneno*
Ligeia

"**Ligeia**" () é unha historia curta do escritor estadounidense Edgar Allan Poe, publicada por primeira vez en 1838. A historia segue a un narrador sen nome e á súa muller Ligeia, unha fermosa e intelixente muller de pelo negro. Ela cae enferma, compón "The Conqueror Worm", e cita liñas atribuídas a Joseph Glanvill (que suxiren que a vida só é sostible mediante a forza de vontade) pouco antes de morrer.

Despois da súa morte, o narrador casa con Lady Rowena. Rowena enferma, e ela tamén morre. O angustiado narrador permanece co seu corpo durante a noite e observa como Rowena volve lentamente de entre os mortos, aínda que se transformou en Ligeia. A historia pode ser a alucinación inducida polo opio do narrador, e hai debate se a historia era unha sátira. Despois da primeira publicación da historia en *The American Museum*, foi moi revisada e reimprimida ao longo da vida de Poe.

## Véxase tamén 
### Ligazóns externas 
* Ligeia: A Study Guide
Ligeia (homónimos)

**"Ligeia"** é unha historia curta de Edgar Allan Poe.

**Ligeia** tamén pode facer referencia a:

* *Ligeia (revista)* unha revista galega de poesía contemporánea, xornalismo e investigación literaria.
* Ligeia (banda), unha banda de metalcore.
* Ligeia (mitoloxía), unha serea da mitoloxía grega.
* Ligeia Mare, o segundo lago máis grande da lúa de Saturno, Titán (denominado así pola serea).
Sergio Barcia

**Sergio Barcia Laranxeira**, nado en Vigo o 31 de decembro de 2000, é un futbolista galego que xoga como defensa central no Legia de Varsovia.

## Traxectoria 
Comezou a xogar ao fútbol no Colegio Hogar do seu Vigo natal, ingresando aos nove anos na canteira do Celta de Vigo. Foi subindo polas diferentes categorías inferiores do club, ata chegar ao equipo xuvenil, co que xogou durante tres campañas na División de Honra, proclamándose campión en dúas delas. Rematada a súa etapa como xuvenil, en agosto de 2019, saíu cedido ao Ourense CF, da Terceira División. Titular indiscutible no equipo de Fran Justo, rematou segundo e disputou a promoción de ascenso á Segunda División B. O 8 de novembro debutou co primeiro equipo do Granada na Primeira División, nunha derrota por 2-0 contra a Real Sociedad, encontro ao que o seu equipo chegou moi afectado pola pandemia de COVID-19, tendo que xogar con varios futbolistas do filial. 

Na seguinte campaña xogou un segundo partido na máxima categoría, fronte o Celta de Vigo. Nos seus dous anos en Granada, disputou un total de 47 encontros co filial, nos que marcou 6 goles, e 3 co primeiro equipo. En xullo de 2022 regresou a Vigo para xogar co Celta B na Primeira Federación. Disputou 31 partidos coa camiseta celeste, 30 deles como titular, e marcou un gol.  

Antes do inicio da tempada 2023/24 asinou un contrato de dous anos co Mirandés, club da Segunda División, no que finalmente só xogou un ano. Foi titular indiscutible no equipo de Alessio Lisci, disputando un total de 41 partidos, 39 deles saíndo dende o inicio, e contribuíu de xeito significativo a que o club conseguise a permanencia. Ao remate da campaña foi traspasado ao Legia de Varsovia, da Ekstraklasa de Polonia. 

## Notas
Prostaglandina G2

{{Chembox
| ImageFile = Prostaglandin G2.svg
| ImageSize = 
| IUPACName = Ácido (5Z)-7-{(1R,4S,5R,6R)-6-[(1E,3S)-3-hidroperoxi-1-octen-1-il]-2,3-dioxabiciclo[2.2.1]hept-5-il}-5-heptenoico
| OtherNames = 
| Section1 = 
| Section2 = 
| Section3 = 
}}

A **prostaglandina G2** (**PPG2** ou **PPG2**) é un peróxido orgánico pertencente á familia das prostaglandinas. O composto foi illado como sólido, aínda que adoita utilizarse in vivo. Convértese rapidamente en prostaglandina H2, nun proceso catalizado polo encima COX. 

A prostaglandina G2 prodúcese a partir do ácido graxo ácido araquidónico. A reacción, unha dobre oxixenación, require o encima ciclooxixenase, que insire dúas moléculas de O2 nos enlaces C-H do ácido substrato.

## Notas
Sisto Badalocchio

**Sisto Badalocchio Rosa**, nado o 28 de xuño do 1585 e finado entre o 1619 e o 1647, foi un pintor e gravador italiano da Escola de Boloña.

## Traxectoria 
Nado en Parma, traballou primeiro para Agostino Carracci en Boloña, e logo para Annibale Carracci en Roma. Os seus gravados máis coñecidos son os da serie *A Biblia de Rafael*, que creou xunto co seu compañeiro de estudos Giovanni Lanfranco. As imaxes representan varios frescos de Rafael do seu taller do Vaticano. Como pintor, a súa obra máis importante é o conxunto de frescos da Igrexa de San Giovanni Evangelista (Reggio Emilia), baseados nos primeiros traballos de Correggio. Neste templo, tamén decorou a cúpula e as pendentes. O fresco da cúpula representa a *parousía* () ou segunda vinda de Cristo, e as pendentes as catro virtudes cardinais.

Malia ter cooperado a miúdo nos seus frescos con Lanfranco (por exemplo, na serie deseñada por Annibale Carracci para a capela de San Diego en San Giacomo degli Spagnoli, e no Palazzo Costaguti), Badalocchio nunca recibiu o mesmo recoñecemento que aquel. Non obstante, na actualidade é considerado unha figura importante na introdución do barroco no norte de Italia.

## Galería 

Ficheiro:Sisto_Badalocchio_-_The_Dead_Christ_-_WGA01139.jpg|alt=Dead Christ|A morte de Cristo
Ficheiro:Sisto_Badalocchio_-_The_Holy_Family_-_WGA01141.jpg|alt=Holy Family|A Sagrada Familia
Ficheiro:Sisto_Badalocchio_-_Susanna_and_the_Elders_-_WGA01142.jpg|alt=Susanna and the Elders|Susana e os anciáns
Ficheiro:Virgin_and_Child_between_St_Benedict_and_St_Quentin-Sisto_Badalocchio-MBA_Lyon_A73-IMG_0344.jpg|alt=Virgin and Child between St Benedict and St Quentin|A Virxe e o neno Xesús entre san Bieito e san Quintín
Ficheiro:Tancredi_Clorinda_17th_century_Italian.jpg|alt=Tancred and Clorinda|Tancredo e Clorinda

## Notas 

## Véxase tamén 
### Ligazóns externas 
* Sisto Badalocchio (Ceres - Red Digital de Colecciones en Red)
* Sisto Badalocchio (Google Arts & Culture)
Copa Princesa de Asturias de baloncesto de 2024

A **Copa Princesa de Asturias de baloncesto de 2024** foi a 34ª edición da Copa Princesa de Asturias. Tivo lugar o día 28 de xaneiro de 2024 no WiZink Center de Madrid.

## Equipos 
O Movistar Estudiantes, primeiro clasificado ó remate da primeira volta da Liga LEB Ouro 2023-24 foi o equipo anfitrión da Copa Princesa, que disputou contra o segundo clasificado, o Leyma Coruña.

## Final 

| style="vertical-align:top; align:left; width:33%;"|

|}

## Notas 
## Véxase tamén 
### Ligazóns externas 
* Páxina web oficial da LEB Ouro
Soiuz MS-13

**Soiuz MS-13** foi unha misión espacial tripulada rusa lanzada o 20 de xullo de 2019 mediante un foguete Soiuz FG desde o cosmódromo de Baikonur.

## Características 
Soiuz MS-13, unha Soiuz  modelo MS cos cosmonautas Aleksandr Skvortsov, Luca Parmitano e Andrew Morgan a bordo, foi unha misión lanzada para acoplarse coa Estación Espacial Internacional. A Soiuz chegou á estación seguindo unha traxectoria rápida de seis horas e media, acoplándose ao módulo Zvezda e coa tripulación uníndose aos membros da Expedición 59, Aleksei Ovchinin, Christina Hammock Koch e Nick Hague. Despois da marcha da Soiuz MS-12 comezou oficialmente a Expedición 60 cos membros da Soiuz MS-13. O 25 de agosto de 2019 a nave foi recolocada, pasando a ocupar o porto do módulo Poisk debido ao problema de acoplamento da Soiuz MS-14 o día anterior, problema con orixe o sistema de acoplamento automático Kurs-P situado no módulo Poisk. A recolocación da Soiuz MS-13 fíxose de maneira manual, sen necesitar o sistema automático, polo que non foi afectado pola súa avaría. A Soiuz MS-14 conseguiu acoplarse automaticamente ao porto do módulo Zvezda ocupado previamente pola MS-13.

Tras 201 días en órbita, a Soiuz MS-13 desacoplouse do módulo Poisk o 6 de febreiro de 2020 con Skvortsov, Parmitano e Christina Hammock-Koch a bordo (esta última chegada na Soiuz MS-12), con Morgan quedando na estación. A Soiuz 13 aterrou a 146 km ao sueste da cidade de Dzhezkazgan (Kazakhstán).

## Notas 
## Véxase tamén 
### Outros artigos 
*Soiuz FG
*Estación Espacial Internacional
Rabo de Peixe (serie de televisión)

***Rabo de Peixe*** é unha serie de televisión portuguesa baseada en feitos reais creada e dirixida por Augusto Fraga. Estreouse o 26 de maio de 2023 en Netflix e o 29 de maio xa era a décima serie máis vista a nivel mundial na plataforma. O 30 de maio xa era a sétima e estaba entre as dez primeiras en 33 países.

O 15 de xuño de 2023, a serie foi renovada por unha segunda tempada.

## Sinopse 
A historia transcorre na freguesía azoriana de Rabo de Peixe, cando unha tonelada de cocaína chega a terra, cambiando por completo a vida dos habitantes. Eduardo, un mozo pescador, e os seus amigos comezan a vender a cocaína. Pero, unha tonelada de cocaína non pasa desapercibida e os nosos protagonistas enfrontaranse aos donos desta droga, á policía e a unha serie de personaxes imprevisibles nunha perigosa aventura sen retorno.

## Elenco 
### Elenco principal 
* José Condessa como Eduardo Melo
* Helena Caldeira como Sílvia Arruda
* André Leitão como Carlos «Carlinhos»
* Rodrigo Tomás como Rafael Medeiros
* Maria João Bastos como Inspetora Frias
* Albano Jerónimo como Arruda

### Elenco recorrente 
* Afonso Pimentel como Ian
* Kelly Bailey como Bruna
* Pêpê Rapazote como Uncle Joe
* Francesco Acquaroli como Monti
* Adriano Carvalho como Jeremias Melo
* Marcantonio Del Carlo como Francesco Bonino

### Elenco adicional 
* Dinarte de Freitas como José «Zé do Frango»
* Salvador Martinha como Inspetor Francisco
* João Pedro Vaz como Banha
* Luísa Cruz como Valentina
* David Medeiros como Lavrador
* Miguel Damião como Padre António
* Benedita Pereira como Elvira Dutra
* Romeu Bairos como Sandro G
* Rafael Morais como Morcela
* José Medeiros como Recluso
* Daniela Ruah como Fátima
* Tomás Furtado de Melo como Polícia #1
* Keven Santos como Polícia #2
* Luís Henrique Matos como Marcelino
* Frederico Amaral como Ferrugem
* Maria João Falcão como Gisela
* Ana Lopes como Repórter
* Nelson Cabral como Empregado do Hotel
* Fiumani como Gianluca

## Episodios 
# *Tempestade*
# *Lei da oferta e da procura*
# *Terra treme*
# *Pela boca morre o peixe*
# *Ninguém foge de uma ilha*
# *O canto do cisne*
# *Isto não é a América*

## Notas
Villalba de la Loma

**Villalba de la Loma** é un concello e localidade de España, na provincia de Valladolid, comunidade autónoma de Castela e León.

## Demografía 
## Galería de imaxes 

Ficheiro:Ayuntamiento de Villalba de la Loma 01.jpg|Casa do concello.
Ficheiro:Torre de San Andrés, Villalba de la Loma 01.jpg|Torre de Santo André.

## Notas 
## Véxase tamén 
### Outros artigos 
*Lista de concellos de Valladolid
Vilalba Sasserra

**Vilalba Sasserra** é un concello catalán da provincia de Barcelona e pertencente á comarca do Vallès Oriental.

## Demografía 
En 2023 contaba cunha poboación de 753 habitantes.
 

## Notas 
## Véxase tamén 
### Outros artigos 
*Lista de concellos de Barcelona
Benigno Baleirón Pérez

**Benigno Baleirón Pérez**, nado en Revixós (Dodro) e finado no mesmo lugar o 30 de xuño de 1961, foi un político galego.

## Traxectroria 
Na República foi elixido concelleiro de Dodro pola ORGA e nomeado primeiro tenente alcalde. A principios de 1932 foi elixido alcalde de Dodro e pasou a militar na Unión Nacional Republicana. Finou en Revixós o 30 de xuño de 1961.

## Vida persoal 
Foi pai de Manuel Baleirón.

## Notas 
## Véxase tamén 
### Ligazóns externas 
* Concelleiros das corporacións republicanas
* Alcaldes de Dodro
Calum Stewart

**Calum Stewart**, nado en Garmouth en 1982, é un músico e compositor escocés que toca a gaita irlandesa, o low whistle, tin whistle e frauta irlandesa. Toca principalmente música escocesa, irlandesa e bretoa. 

## Discografía 
### Álbums de Calum Stewart 
**Earlywood* (2008, Earlywood Music)
**Tales from the North* (2017)

### Álbums de Calum Stewart e Heikki Bourgault 
**Calum Stewart & Heikki Bourgault* (2010, Legba Prod)
*''Hunter's Moon* (2014, Full Spate Music)

### Outras colaboracións 
**Wooden Flute and Fiddle* (Calum Stewart e Lauren MacColl) 2012 Make Believe Records
**North by East'' (Calum Stewart e Gareth Davies-Jones) 2012 Heading West Music

## Notas
Premio Puro Cora

O **Premio Puro Cora** é un premio de xornalístico outorgado polo Grupo El Progreso (Lugo).

Naceu co obxectivo de estimular as iniciativas individuais que contribúan a elevar o papel dos medios de comunicación, tanto a nivel nacional como internacional. O premio leva o nome do fundador do xornal *El Progreso* Purificación de Cora Más-Villafuerte. 

Lévase convocando desde 1994.

## Galardoados co Premio Puro Cora 

* 1994 (I edición): Paco Martín e Graciano Palomo
* 1995 (II edición): Helena Villar Janeiro e Manuel Rivas
* 1996 (III edición): Ramón Pernas e Alfredo Iglesia
* 1997 (IV edición): Vicente Verdú
* 1998 (V edición): Manuel Campo Vidal
* 1999 (VI edición): Jaime Campmany
* 2000 (VII edición): Fernando Ónega
* 2001 (VIII edición): Fina Casalderrey
* 2002 (IX edición): Luís Mariñas
* 2003 (X edición): Pilar Cernuda
* 2004 (XI edición): Jenaro Castro
* 2005 (XII edición): Carlos Casanova
* 2006 (XIII edición): Carmen Rigalt
* 2007 (XIV edición): Miguel Suárez Abel
* 2008 (XV edición): Marta Rivera de la Cruz
* 2009 (XVI edición): José María Carrascal
* 2010 (XVII edición): Luísa Castro
* 2011 (XVIII edición): Luís González Tosar
* 2012 (XIX edición): Abel Veiga Copo
* 2013 (XX edición): Victoria Prego
* 2014 (XXI edición): Andrés Aberasturi
* 2015 (XXII edición): Anxo Lugilde
* 2016 (XXIII edición): Cristino Álvarez
* 2017 (XXIV edición): Ramón Villares
* 2018 (XXV edición): Manuel Campo Vidal
* 2019 (XXVI edición): Lucía Méndez
* 2020 (XXVII edición): Rodrigo Cota
* 2021 (XXVIII edición): Juan Tallón
* 2022 (XXIX edición): Manuel Jabois
* 2023 (XXX edición): Darío Villanueva
* 2024 (XXXI edición): Lola García
* 2025 (XXXII edición): Alfredo Conde
* 2026 (XXXIII): Rafa Cabeleira

## Notas